stanford-oval/wikipedia huggingface dataset:
เทียนชัย สมยาประเสริฐ
เป็นนักร้อง

ชีวิตผกผันอีกครั้งในงานเผาศพคุณยายของครูชาลี อินทรวิจิตร ที่วัดใหม่คล้ายนิมิต มหาชัย ซึ่งมีการประกวดร้องเพลงด้วย เทียนชัยในฐานะผู้กว้างขวางของมหาชัย ก็สมัครประกวดด้วย ด้วยเพลง "เหมันต์สิ้นแล้ว" ของชาญ เย็นแข คว้ารางวัลชนะเลิศมาครอง ครูชาลีประทับใจจึงพามาพบครูประดิษฐ์ อุตตะมัง นักแต่งเพลงและโฆษกวงพยงค์ มุกดา เมื่อครูพยงค์เห็นหน่วยก้านดี ฟังเสียงแล้วใช้ได้เลยแต่งเพลงให้บันทึกเสียงในเพลง " แม้นพี่มีฤทธิ์" " รักจากใจ" และอีกหลายเพลง "ปากน้องหวานนัก น่ารักและน่าจูบ แก้มน้องผ่องใส น่าไล้น่าโลมลูบ ปากหวานแก้มหอม น่าถนอมน่าจูบ น่ากอดน่ารัด น่าสัมผัสโลมลูบ อยากจะกอดจะจูบ พี่ก็ยังไม่กล้า....... เพลง "จูบประทับใจ" เทียนชัยเป็นต้นฉบับขับร้องไว้คนแรก ต่อมาสุเทพ วงศ์กำแหง ธานินทร์ อินทรเทพ มีโอกาสนำไปร้อง ก็ได้รับความนิยมไม่น้อย
เทียนชัยอยู่กับวงพยงค์ มุกดา ได้ค่าตัวเริ่มที่ 40 จนถึง 400 บาท ด้วยความเป็นคนชอบทำในสิ่งไม่เคยทำจึงไปจัดรายการวิทยุที่สถานี 01 โดยไม่ได้บอกครูพยงค์ เมื่อครูพยงค์ทราบเรื่องก็เรียกมาคุย แล้วถามว่าอยากตั้งวงดนตรีหรือไม่ มีหรือจะบอกว่าไม่อยาก เทียนชัยจึงมีวงดนตรีชื่อ " เทียนชัยและเพื่อน" โดยมีครูพยงค์สนับสนุน เปิดวงครั้งแรกไม่มีที่ไหนมั่นใจเท่าบ้านเกิด เทียนชัยไปเปิดแสดงที่วิกมหาชัย เก็บเงินได้หมื่นหก แต่ความเป็นคนใจกว้างเลยจ่ายลูกน้องและเลี้ยงฉลองอย่างสนุกสนาน ช่วงนั้น เทียนชัยยังอยู่กับครูพยงค์ พร้อมรับงานวงของตัวเอง และร้องรับเชิญด้วย
ต่อมามีโอกาสรับเชิญมาร้องกับวงรวมดาวกระจาย ได้พบกับผ่องศรี วรนุช จนใช้ชีวิตร่วมกันและตั้งวงดนตรีจริงจังเป็นเรื่องเป็นราวชื่อวงดนตรีเทียนชัย สมยาประเสริฐ ผลงานด้านดนตรีไม่น้อยหน้าวงอื่น ถือเป็น 1 ในวงที่แฟนเพลงนิยมชมชอบ มีนักร้องที่เป็นที่นิยมมากมายไม่ว่าจะเป็น  ผ่องศรี วรนุช (แยกตัวมาจากสุรพล) ชัยชนะ บุญนะโชติ ชัยณรงค์ บุญนะโชติ เมืองแมน สมยาประเสริฐ เมืองทอง สมยาประเสริฐ  กิ่งแก้ว ศรีสาคร กิ่ง บางระกำ เพชร พนมรุ้ง (จากวงพยงค์ มุกดา) มานพ แก้วมณี (ลูกศิษย์ ก.แก้วประเสริฐ) ธานี ศรีอุทัย สุริยา ฟ้าประทุม และ พจน์ พนาวัน (เคยอยู่ในคณะพยงค์ มุกดา) เป็นต้น
เคยเข้าประชันวงดนตรีลูกทุ่งที่วัดสนามชัย อ.ดำเนินสะดวก จ.ราชบุรี ร่วมกับวงชั้นนำยุคนั้นอย่างวงสุรพล สมบัติเจริญ วงสมานมิตร เกิดกำแพง  และวงรวมดาวกระจาย  ถึงแม้จะไม่ได้ตำแหน่งชนะเลิศ แต่คืนนั้นวงเทียนชัยมีแฟนๆ ให้กำลังใจมาก ถ้ามีตำแหน่งรองลงมา ก็คงได้ที่ 2
เทียนชัย ใช้ชีวิตคู่กับผ่องศรีได้ 3 ปี ก็แยกทางกัน เทียนชัยออกมาเช่าบ้านและทำวงต่อไปอีกระยะ หลังยุบวงหันมาจัดรายการวิทยุอย่างจริงจัง ที่สถานีวิทยุสวนมิสกวัน โดยได้รับการสนับสนุนจากนายห้างแป้งน้ำมองเล่ยะ มีแฟนๆ ติดกันเกรียวกราว
บั้นปลายชีวิต

ในช่วงบั้นปลายของชีวิต สุขภาพไม่ดี เป็นอัมพฤกษ์รักษาตัวอยู่หลายปีจนถึงวันที่ 8 พฤศจิกายน 2546 เวลาประมาณ 10.00 น. ก็สิ้นลมโดยสงบ สิริอายุ 69 ปี วันที่ 21 กุมภาพันธ์ 2547 มีพิธีฌาปนกิจที่วัดป้อมวิเชียรโชติการาม มหาชัย
เทียนชัย สมยาประเสิรฐ เกิดที่มหาชัย ประกวดร้องเพลงชนะเลิศที่มหาชัย ตั้งคณะรำวงที่มหาชัย ขึ้นชกมวยที่มหาชัย เปิดวงดนตรีที่มหาชัย เมื่อวา






ระสุดท้ายก็กลับมหาชัย
สุประวีณ์ มีประทัง

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  สุประวีณ์ มีประทัง
วันเกิด:  19 กรกฎาคม พ.ศ. 2539 (28 ปี)
สถานที่เกิด:  จังหวัดสมุทรสาคร ประเทศไทย
ส่วนสูง:  1.75 m (5 ft 9 in)
ตำแหน่ง:  แบ็คซ้าย
ข้อมูลสโมสร
สโมสรปัจจุบัน:  ลำปาง
หมายเลข:  2
สโมสรเยาวชน
2554–2555:  อัสสัมชัญธนบุรี
สโมสรอาชีพ*
| ปี |  ทีม |  ลงเล่น |  (ประตู) |
| 2556–2558 |  เอสซีจี เมืองทอง ยูไนเต็ด |  2 |  (0) |
| 2556–2557 |  → อัสสัมชัญ ยูไนเต็ด (ยืมตัว) |  29 |  (3) |
| 2559–2561 |  พัทยา ยูไนเต็ด |  52 |  (1) |
| 2561–2564 |  สุพรรณบุรี |  24 |  (0) |
| 2564–2565 |  มหาวิทยาลัยเกษตรศาสตร์ |  21 |  (0) |
| 2565 |  ราชบุรี |  9 |  (0) |
| 2565–2566 |  → สุโขทัย (ยืมตัว) |  6 |  (0) |
| 2566 |  ดราก้อน ปทุมวัน กาญจนบุรี |  11 |  (0) |
| 2567– |  ลำปาง |  0 |  (0) |
ทีมชาติ
| 2554–2555 |  ไทย อายุไม่เกิน 16 ปี |  9 |  (2) |
| 2556–2557 |  ไทย อายุไม่เกิน 19 ปี |  10 |  (2) |
| 2559 |  ไทย อายุไม่เกิน 21 ปี |  2 |  (0) |
| 2559–2560 |  ไทย อายุไม่เกิน 23 ปี |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 1 มกราคม พ.ศ. 2567
สุประวีณ์ มีประทัง (19 กรกฎาคม พ.ศ. 2539) เป็นนักฟุตบอลชาวไทย ปัจจุบันเล่นตำแหน่งแบ็คซ้ายให้กับลำปาง ในไทยลีก 2 เขาเคยได้รับรางวัลเหรียญทองกับทีมชาติไทยรุ่นอายุไม่เกิน 17 ปี ในการแข่งขันฟุตบอลอาเซียนชิงแชมป์เยาวชนเมื่อ พ.ศ. 2554
สโมสร

ในเดือนพฤษภาคม พ.ศ. 2561 สุประวีณ์ได้ย้ายจากพัทยา ยูไนเต็ด มาเล่นให้กับสุพรรณบุรี
การทำประตูในนามทีมชาติ > รุ่นอายุไม่เกิน 16 ปี

| # | วันที่ | สนาม | คู่แข่ง | ทำประตู | ผล | การแข่งขัน |
| --- | --- | --- | --- | --- | --- | --- |
| 1. | 7 กรกฎาคม พ.ศ. 2554 | สนามกีฬาแห่งชาติลาว เวียงจันทน์ ลาว |  มาเลเซีย | 1-0 | 2-2 | ฟุตบอลอาเซียนชิงแชมป์เยาวชนอายุไม่เกิน 16 ปี (2554) |
| 2. | 6 มิถุนายน พ.ศ. 2555 | สนามกีฬาแห่งชาติลาว เวียงจันทน์ ลาว |  ออสเตรเลีย | 1-3 | 2-4 | ฟุตบอลอาเซียนชิงแชมป์เยาวชนอายุไม่เกิน 16 ปี |
การทำประตูในนามทีมชาติ > รุ่นอายุไม่เกิน 19 ปี

| # | วันที่ | สนาม | คู่แข่ง | ทำประตู | ผล | การแข่งขัน |
| --- | --- | --- | --- | --- | --- | --- |
| 1. | 10 กันยายน พ.ศ. 2556 | สนามกีฬาเปโตรกีมียา อำเภอเกรอซิก อินโดนีเซีย |  เวียดนาม | 2–3 | 2–3 | ฟุตบอลอาเซียนชิงแชมป์เยาวชนอายุไม่เกิน 19 ปี (2556) |
| 2. | 12 กันยายน พ.ศ. 2556 | สนามกีฬาเปโตรกีมียา อำเภอเกรอซิก อินโดนีเซีย |  บรูไน | 1–0 | 8–0 | ฟุตบอลอาเซียนชิงแชมป์เยาวชนอายุไม่เกิน 19 ปี (2556) |
เกียรติประวัติ

ฟุตบอลอาเซียนชิงแชมป์เยาวชนอายุไม่เกิน 16 ปี
ชนะเลิศ (1) : 2554
แหล่งข้อมูลอื่น

Profile เก็บถาวร 2017-09-27 ที่ เวย์แบ็กแมชชีน at Goal
https://us.soccerway.com/players/supravee-miprathang/349907/
| ด ค กผู้เล่นชุดปัจจุบันของสโมสรฟุตบอลลำปาง  |
| --- | --- |
 2 สุประวีณ์  3 อานิสงส์  4 ณัฏฐยศ  6 วงศพัทธ์  8 สหรัฐ  9 มอสคิโต  10 ชาวิน  11 กฤษณ  13 วิลสัน  14 อิวันชิช  16 อดิศักดิ์  17 จักรกฤษ  19 จักราวุธ  20 มีโชค  22 ธีรพงษ์  24 กิตติศักดิ์   27 เทียรชัย  29 จิรัญญ์พงษ์  30 วีระยุทธ  46 เฟลลีเป  47 ยศวรรธน์  69 ภากร  91 กฤษดา   หัวหน้าผู้ฝึกสอน: วิทยา
สุธรรม ระหงษ์

| สุธรรม ระหงษ์ม> ป.ช., ม.ว.ม. |
| --- | --- |


เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม
อยู่ในวาระ
เริ่มดำรงตำแหน่ง  29 ตุลาคม พ.ศ. 2567  (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช หากใช้เป็นคริสต์ศักราช กรุณาใช้ แม่แบบ:Age in years and days )
นายกรัฐมนตรี: แพทองธาร ชินวัตร
รัฐมนตรีว่าการ: เฉลิมชัย ศรีอ่อน
 
ข้อมูลส่วนบุคคล
เกิด: 4 เมษายน พ.ศ. 2505 (62 ปี) อำเภอกระทุ่มแบน จังหวัดสมุทรสาคร ประเทศไทย
พรรคการเมือง: ประชาธิปัตย์ (2543–ปัจจุบัน)
คู่สมรส: นาวาเอกหญิง อิชยา ระหงษ์

นาวาตรี สุธรรม ระหงษ์ (เกิด 4 เมษายน พ.ศ. 2505) เป็นเลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม (เฉลิมชัย ศรีอ่อน) เเละรองหัวหน้าพรรคประชาธิปัตย์  อดีตสมาชิกสภาผู้แทนราษฎรจังหวัดสมุทรสาคร อดีตสมาชิกสภาผู้แทนราษฎร แบบบัญชีรายชื่อ
ประวัติ

สุธรรม เกิดวันที่ 4 เมษายน พ.ศ. 2505 ที่ ตำบลท่าไม้ อำเภอกระทุ่มแบน จังหวัดสมุทรสาคร เป็นบุตร นายอุดม ระหงษ์ และนางมาลัย ระหงษ์ ด้านครอบครัวสมรสกับ นาวาเอกหญิง อิชยา ระหงษ์
สำเร็จการศึกษาระดับปริญญาตรี บัญชีบัณฑิต จากมหาวิทยาลัยเชียงใหม่ และ รัฐศาสตรบัณฑิต จากมหาวิทยาลัยรามคำแหง ต่อมาสำเร็จการศึกษาระดับปริญญาโท สาขารัฐศาสตร์ จากมหาวิทยาลัยธรรมศาสตร์
การทำงาน

สุธรรม ระหงษ์ เข้ารับราชการเป็นทหารเรือ ในปี พ.ศ. 2528 ต่อมาโอนย้ายมาเป็นปลัดอำเภอ (เจ้าพนักงานปกครอง) สังกัดกรมการปกครอง ในปี พ.ศ. 2535 และลาออกมาลงสมัครรับเลือกตั้งเป็นสมาชิกองค์การบริหารส่วนจังหวัด ในปี พ.ศ. 2543 และเป็นสมาชิกสภาผู้แทนราษฎรจังหวัดสมุทรสาคร เขต 2 พรรคประชาธิปัตย์ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ลงเลือกตั้งอีกครั้งแต่ไม่ได้รับเลือกตั้ง จนกระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ลงสมัครรับเลือกตั้งแบบ 1 เขต 3 คน เขาได้คะแนนมาเป็นอันดับที่ 1 ได้เป็น ส.ส.สมัยที่ 2
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาได้ลงสมัครรับเลือกตั้งในพื้นที่เดิม สังกัดพรรคประชาธิปัตย์เช่นเดิม แต่ไม่ได้รับการเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคประชาธิปัตย์ ลำดับที่ 31 แต่ไม่ได้รับเลือกตั้ง จนเมื่อนายกนก วงษ์ตระหง่าน ลาออกเมื่อวันที่ 16 ธันวาคม พ.ศ. 2565 นาวาตรีสุธรรม จึงได้เลื่อนลำดับในตำแหน่ง ส.ส. ในที่สุด
เเละต่อมาในรัฐบาลแพทองธาร ชินวัตร เขาได้รับการเเต่งตั้งเป็นเลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม (ดร.เฉลิมชัย ศรีอ่อน) ในวันที่ 29 ตุลาคม พ.ศ.2567
การทำงาน > สมาชิกสภาผู้แทนราษฎร

สุธรรม ระหงษ์ ได้รับเลือกตั้งเป็นสมาชิกสภาผู้แทนราษฎรมาแล้ว 3 สมัย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดสมุทรสาคร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสมุทรสาคร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคประชาธิปัตย์ (เลื่อนแทน)
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2537 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2536 –  เหรียญราชการชายแดน (ช.ด.)
ไวพจน์ เพชรสุพรรณ

| ไวพจน์ เพชรสุพรรณจ> ภ. |
| --- | --- |

ข้อมูลพื้นฐาน
ชื่อเกิด: พาน สกุลนี
เกิด: 7 มีนาคม พ.ศ. 2485
ที่เกิด: อำเภอบางปลาม้า จังหวัดสุพรรณบุรี ประเทศไทย
เสียชีวิต: 12 มกราคม พ.ศ. 2565 (79 ปี) โรงพยาบาลตากสิน กรุงเทพมหานคร ประเทศไทย
แนวเพลง: ลูกทุ่ง, เพลงแหล่
อาชีพ: นักร้อง, นักแต่งเพลง, นักแสดง
ช่วงปี: พ.ศ. 2504 - 2565​ (61 ปี)
ค่ายเพลง: วงดนตรีลูกทุ่ง ไวพจน์ เพชรสุพรรณ (2504 - 2540) โฟร์เอส (2540 - 2542)  โอเอฟ (2542 - 2545)  ท็อปไลน์มิวสิค (2545 - 2547) จีเอ็มเอ็ม แกรมมี่ (2547 - 2565)
คู่สมรส: อรชร สกุลณี
ไวพจน์ เพชรสุพรรณ (7 มีนาคม พ.ศ. 2485 – 12 มกราคม พ.ศ. 2565) มีชื่อจริงว่า พาน สกุลนี เป็นนักร้องเพลงลูกทุ่งและเพลงแหล่ ชื่อดังระดับตำนานของประเทศไทย และอยู่ในวงการมานานหลายสิบปี โดยสร้างผลงานเพลงออกมามากมายนับไม่ถ้วน นอกจากนั้นก็ยังมีความเชี่ยวชาญด้านเพลงพื้นเมืองภาคกลางและได้สร้างผลงานเพลงประเภทนี้ออกมามากมาย และยังมีความสามารถด้านการแต่งเพลง ได้แต่งเพลงดังให้กับนักร้องหลายคน ทั้งยังได้ชื่อว่าเป็นผู้สร้างพุ่มพวง ดวงจันทร์ ราชินีลูกทุ่งคนที่ 2 ด้วย
ไวพจน์ ได้เป็นศิลปินแห่งชาติ สาขาศิลปะการแสดง (นักร้องเพลงลูกทุ่ง) เมื่อ พ.ศ. 2540
ประวัติ

ไวพจน์ เพชรสุพรรณ เกิดเมื่อ 7 มีนาคม พ.ศ. 2485 ที่ หมู่ 2 ตำบลมะขามล้ม (ปัจจุบันเป็น ตำบลวังน้ำเย็น) อำเภอบางปลาม้า จังหวัดสุพรรณบุรี เป็นบุตรนายจำปี และนางอ่ำ สกุลนี เป็นชาวไทยเชื้อสายลาว เรียนจบชั้นประถมศึกษาปีที่ 4 โรงเรียนวัดวังน้ำเย็น อ.บางปลาม้า จ.สุพรรณบุรี
เข้าสู่วงการ

ไวพจน์ เพชรสุพรรณ เริ่มหัดร้องเพลงอีแซว เพลงพื้นบ้านของ จ.สุพรรณบุรี ตั้งแต่อายุ 2 ขวบ โดยได้ฝึกหัดและหัดตามมารดา ซึ่งเป็นแม่เพลงอีแซว จนสามารถร้องเพลงอีแซว และเพลงแหล่ได้เมื่ออายุ 14 ปี จากนั้นได้หัดร้องลิเกกับคณะลิเกประทีป แสงกระจ่าง เมื่ออายุ 16 ปีได้เข้าประกวดร้องเพลงครั้งแรกที่วัดท่าตลาด ต.วัดโบสถ์ อ.บางปลาม้า จ.สุพรรณบุรี เพลงที่ร้องเป็นเพลงแหล่ของ พร ภิรมย์ ชื่อเพลง “จันทโครพ” ปรากฏว่าได้รางวัลที่ 1
ในช่วงนั้น ไวพจน์สนใจขับร้องเพลงลูกทุ่งมาก เพราะเป็นช่วงที่มีนักร้องลูกทุ่งมีชื่อเสียงเกิดขึ้นมากมาย เช่น ชัยชนะ บุญนะโชติ, ไพรวัลย์ ลูกเพชร และ ชาย เมืองสิงห์ ครั้งหนึ่งชัยชนะ บุญนะโชติ ได้นำวงดนตรีมาเล่นที่ตลาดสวนแตงและมีการรับสมัครประกวดร้องเพลง ไวพจน์จึงสมัครประกวดร้องเพลงด้วย และได้รับการชมเชยจากผู้ชมผู้ฟังเป็นจำนวนมาก ชัยชนะ บุญนะโชติ จึงชักชวนให้เข้าสู่วงการเพลงลูกทุ่งและตั้งชื่อให้ใหม่ว่า " ไวพจน์ เพชรสุพรรณ " หลังจากนั้นได้นำไวพจน์ ไปฝากเป็นศิษย์ของครูสำเนียง ม่วงทอง นักแต่งเพลงซึ่งเป็นชาว จ.สุพรรณบุรี เช่นกัน ซึ่งเป็นเจ้าของวงดนตรี “รวมดาวกระจาย” ไวพจน์ จึงได้เข้ามาร่วมวงในฐานะนักร้องนำ ครูสำเนียงได้แต่งเพลงให้ร้อง และประสบความสำเร็จอย่างมาก คือ เพลง "ให้พี่บวชเสียก่อน" และยังได้ขับร้องเพลงของนักแต่งเพลงผู้อื่น คือ จิ๋ว พิจิตร เช่น เพลง ”แบ่งสมบัติ” และ “ไวพจน์ลาบวช” เป็นต้น
ราชาเพลงแหล่

ไวพจน์ เป็นผู้มีความสามารถรอบตัว เพราะนอกจากจะร้องเพลงลูกทุ่งได้ยอดเยี่ยมแล้ว ยังมีความสามารถเล่นเพลงพื้นบ้านได้เกือบทุกชนิดทั้งเพลงฉ่อย เพลงอีแซว เพลงเรือ เล่นได้หมดและเล่นได้ดีขนาดโต้ตอบด้วยปฏิภาณกวีได้ โดยเฉพาะการแหล่ ทุกคนในวงการล้วนยกย่องให้ไวพจน์เป็น " ราชาเพลงแหล่ " เพราะมีเพลงแหล่บันทึกแผ่นเสียงมากที่สุดในประเทศไทย ทั้งยังสามารถแหล่ด้นกลอนสดได้อย่างไม่ติดขัด
ในจำนวนนักร้องลูกทุ่งอาวุโส ไวพจน์ มีผลงานบันทึกแผ่นเสียงมากที่สุดถึงประมาณ 2,000 เพลง และยังคงผลิตผลงานออกมาเพิ่มเติมในระดับที่ถี่กว่าคนอื่น ทั้งเพลงที่ครูเพลงแต่งให้และแต่งเองร้องเอง ไวพจน์ เพชรสุพรรณยังสามารถแต่งเพลงสร้างชื่อให้ลูกศิษย์มาแล้วมากมาย โดยศิษย์เอกที่โด่งดังของไวพจน์มี ขวัญจิต ศรีประจันต์, เพชร โพธาราม (เพลง ต.ช.ด.ขอร้อง)  และ พุ่มพวง ดวงจันทร์ (เพลงแก้วรอพี่ , นักร้องบ้านนอก) นอกจากนั้นก็ยังเป็นหมอทำขวัญซึ่งได้รับการยกย่องว่าเป็นหมอทำขวัญอันดับหนึ่งของเมืองไทยในปัจจุบัน
ผลงานเพลงดัง

หนุ่มนารอนาง
สาละวันรำวง
แตงเถาตาย
ฟังข่าวทิดแก้ว
ใส่กลอนหรือเปล่า
สามปีที่ไร้นาง
อยากซิเห็นขาอ่อน
พี่เกี้ยวไม่เป็น
ซามักคักแท้น้อ
ลำเลาะทุ่ง
ไอ้แจ้งมีเมีย
หลอกให้เหนี่อย
แหล่ประวัติยอดรัก
สายเปลสายใจ
เซิ้งบ้องไฟ
ครวญหาแฟน
เบี้ยวเป็นเบี้ยว
แบ่งสมบัติ
21 มิถุนา
เจ้าชู้บ้านไกล
ยายสำอาง
ตามน้อง
มีคู่เสียเถิด
น.ป.พ ครวญ
เพลงใหม่ไวพจน์
มองนิดๆอย่าคิดว่ารัก
บ่เป็นหยังดอก
แสบหัวใจ
มันมากับความแค้น
ด้านได้อายอด
คอยทั้งคืน
หน้าด้านหน้าทน
ลาน้องไปเวียดนาม
จักรยานคนจน
อีลุ๊ปตุ๊บป่อง
หนุ่มเรือนแพ
เพราะคุณคนเดียว
เหล้าจ๋า
จำกันบ่ได้นาง
ชุมทางเขาชุมทอง
ไก่นาตาฟาง
คุณนายโรงแรม
ทหารห่วงเมีย
ขวัญใจโชเฟอร์
เด็กปั้ม
เมาลูกเดียว
ปีนบ่มีลูก
บ่นแก้กลุ้ม
เจ็บแท้น้อ
รำวงกลางทุ่ง
หัวทิ่มบ่อ
ทำบุญร่วมชาติ
คอยน้องจนเมา
แหล่อาลัยรักพ่อดม
ไทเท่ คณะวง ไททศมิตร เพลงสุดท้ายในชีวิต
เพลงพิเศษ

คนขายฝัน -  เพลงพิเศษจากมหกรรมคอนเสิร์ต "ถูกใจคนไทย ร่วมใจใช้สินค้าถูกกฎหมาย" (สิงหาคม 2545)
ราชาแห่งราชัน (2554) - จัดทำขึ้นเพื่อพระบาทสมเด็จพระปรมินทรมหาภูมิพลอดุลยเดช มหิตลาธิเบศรามาธิบดี จักรีนฤบดินทร สยามินทราธิราช บรมนาถบพิตร
ฟ้าร้องให้ (2559) - จัดทำขึ้นเพื่อแสดงความอาลัยแด่พระบาทสมเด็จพระปรมินทรมหาภูมิพลอดุลยเดช มหิตลาธิเบศรามาธิบดี จักรีนฤบดินทร สยามินทราธิราช บรมนาถบพิตร
ศรีเมืองไทย (2559)
ราชาที่ฟ้าประทาน (2561)
ผลงานแสดงภาพยนตร์

ไทยน้อย (ปี 2512)
สาละวัน (ปี 2512)
จอมบึง (ปี 2513)
อยากดัง (ปี 2513)
ไทยใหญ่ (ปี 2513)
มนต์รักป่าซาง (ปี 2514)
ชาละวัน (ปี 2515)
มนต์เพลงลูกทุ่ง (ปี 2522) รับบท ไวพจน์ (รับเชิญ)
เทพเจ้าบ้านบางปูน (ปี 2525)
นักเพลงผู้ยิ่งใหญ่ (ปี 2527) รับบท ไวพจน์ (รับเชิญ)
เลือดแค้น เล็กนกใน (ปี 2532) รับบท ผู้ใหญ่บ้าน (รับเชิญ)
มนต์เพลงลูกทุ่ง เอฟ.เอ็ม. (ปี 2545) รับบท ผู้ใหญ่บ้าน
เหลือแหล่ (ปี 2554) รับบท ไวพจน์
เพลงรักบ้านทุ่ง ภาค 2 (ปี 2566) รับบท กรรมการ(รับเชิญ)
ผลงานละคร

นายฮ้อยทมิฬ ปี 2544 (ช่อง 7)
โฆษณา

กระเบื้องดังของไทย ไดนาสตี้ ไทล์ท้อป ปี 2543
หนังสือ

โน้ตคีย์บอร์ด คลาสสิค
ลูกทุ่งเพื่อชีวิต Vol.5
อัลบั้มเดี่ยว

อัลบั้ม ไวพจน์ พันล้าน (ปี 2529)
อัลบั้ม ลูกทุ่ง บิ๊ก บิ๊ก ชุด 2 (ปี 2530)
อัลบั้ม สุดยอดลูกทุ่งเสียงทอง ไวพจน์ เพชรสุพรรณ (ธันวาคม ปี 2534)
อัลบั้ม อภิมหาลูกทุ่ง ซูเปอร์ฮิต (กันยายน ปี 2536)
อัลบั้ม โบว์รักสีดํา (ปี 2540)
อัลบั้ม แห่นางแมว (ปี 2541)
อัลบั้ม ไอ้แจ้งมีเมีย (27 กันยายน ปี 2545)
อัลบั้มรวมเพลง

อัลบั้มชุด ดีที่สุด 30 ต้นฉบับเพลงฮิตดีที่สุด
อัลบั้มชุด แหล่ประวัติยอดรัก
อัลบั้มชุด แหล่ประวัติพุ่มพวง
อัลบั้มชุด 21 มิถุนา
อัลบั้มชุด สายเปลสายใจ
อัลบั้ม ชุดที่ 8 ขุนพลเพลงแหล่
อัลบั้ม เมดเล่ย์มันส์ระเบิด ชุด เพลงแหล่มันส์จังหวะสามช่า
อัลบั้ม ไวพจน์ ลืมแก่ 1-4
อัลบั้ม หยิบผิด
อัลบั้ม ไวพจน์ มันส์ยกนิ้ว
อัลบั้ม ลูกทุ่งยอดนิยม
อัลบั้ม ไวพจน์ ฮิตโดนใจ
อัลบั้มพิเศษ

เมตตาธรรม (ตุลาคม ปี 2528) - จัดทำขึ้นเพื่อเป็นกองทุนเพื่อเด็กไทย
รักษ์ป่า-ปลูกไผ่ (2537)
มหกรรมดอนเจดีย์ (พฤศจิกายน ปี 2537)
เมดเล่ย์ สุดยอด ลูกทุ่งกึ่งศตวรรษ (กรกฎาคม ปี 2538)
จุดเทียนเบรกแตก ร้องคู่ อ้อยใจ แดนอีสาน ชุดที่ 1 (มีนาคม ปี 2538)
จุดเทียนเบรกแตก ร้องคู่ อ้อยใจ แดนอีสาน ชุดที่ 2 (มีนาคม ปี 2538)
ลูกทุ่งออเคสตร้า กาญจนาภิเษก (ปี 2540)
ลูกทุ่งสนั่นเมือง ไวพจน์ & ยอดรัก (ปี 2541)
ลูกทุ่งทองไทย 60 ปี ครูชลธี ธารทอง ไวพจน์ & เพลิน (ปี 2541)
ลูกทุ่งตลับทอง 1000 ล้าน (ปี 2543)
มนต์เพลงครูไพบูลย์ บุตรขัน (ปี 2543)
หมอลำเต็มร้อย (ปี 2543)
มันส์ยกสามนิ้ว (ปี 2544)
พันล้าน ชุด 1 (ปี 2544)
เพลงประกอบละคร อะเมซซิ่งโคกเจริญ (กุมภาพันธ์ ปี 2544)
เพลินเพลง วัฒนธรรม (ปี 2545)
อุ่นไอรัก (7 กุมภาพันธ์ ปี 2546)
ม่วนซูเปอร์แซบ (11 มีนาคม ปี 2546)
กรึ๊บ (3 มิถุนายน ปี 2546)
ลูกทุ่งซิ่งสะเดิด (27 มิถุนายน ปี 2546)
พยงค์ มุกดา ฝากไว้ในแผ่นดิน ชุดที่ 2 จากใจผูกพัน (ตุลาคม ปี 2547)
ลูกทุ่งโป๊งซึ่ง (ตุลาคม ปี 2547)
Funny Party (ปี 2548)
Top Hits Collection (ปี 2548)
HIT เพลงโฆษณา หัวกะทิ (มิถุนายน ปี 2548)
10 ปี แกรมมี่ โกลด์ ดนตรีไม่มีพรมแดน ชุดที่ 3 (กรกฎาคม ปี 2548)
คู่บุญ คู่บวช (ปี 2549-2554)
เต้นกันสนั่นเมือง (ปี 2549)
GMM Combo Set (ปี 2549)
ลูกทุ่ง สุดคุ้ม (ปี 2549)
เกียรติยศมาลัยทอง นักร้องชาย (กุมภาพันธ์ ปี 2550)
มนต์เพลงคาราบาว (พฤษภาคม ปี 2550)
20 ปี แกรมมี่ โกลด์ ที่สุดของที่สุด ชุด 4 (20 เมษายน ปี 2558)
20 ปี แกรมมี่ โกลด์ ที่สุดของที่สุด ชุด 5 (20 เมษายน ปี 2558)
20 ปี แกรมมี่ โกลด์ ที่สุดของที่สุด ลูกทุ่งกลาง เหนือ ใต้ ชุด 2 (1 กรกฎาคม ปี 2558)
The Retro Hits ชุด 1 (16 ธันวาคม ปี 2559)
Let’s Celebrate Hits 2022 (15 ธันวาคม ปี 2565)
Hits To The Max (25 มกราคม ปี 2566)
อัลบั้มร่วมกับศิลปินคนอื่น

รวมฮิตท็อปฮิตลูกทุ่งมาตรฐาน
ลูกทุ่งอมตะเพลงเมา
ท็อปฮิต 4 ดาว
ลูกทุ่ง พลังไทย
THE​ RETRO​ ​HITS​
ลูกทุ่ง รวมฮิตติดดาว ยอยศพระลอ
รวมฮิต ลูกทุ่งตลับทอง
รวมฮิตเพลงดังเงินล้าน
ต้นตระกูลเพลงดัง
16 เพลงรักโดนใจ
ฮิตที่สุด
คู่แท้ คู่ฮิต 3
ลูกทุ่งสู่ฝัน
ลูกทุ่งปัดฝุ่น
ลูกทุ่งสามช่า
สุดยอดลูกทุ่ง ผู้ชายพันล้าน
รำวงย้อนยุด คณะ รวมดาวลูกทุ่ง
ลูกทุ่งเอฟเอ็ม
ซุปเปอร์ลูกทุ่ง
ลูกทุ่งสามช่า ชุด 2
ฮิตทั่วไทย ใจลูกทุ่ง
รวมเพลงฮิต 120 เพลงดัง ดีที่สุด
รวมเพลงแห่ขันหมาก 16 เพลงดัง
มหกรรม มันยกร่อง
อภิมหาลูกทุ่ง
เมา...มันส์ระเบิด
ต้นฉบับลูกทุ่งไทย
ต้นตำรับลูกทุ่งเสียงทอง 3
ย้อนรอย...ลูกทุ่ง ดาวจรัสแสง
ลูกทุ่งสามช่า มันส์พะยะค่ะ
ลูกทุ่งย้อนยุคฮิตตลอดกาล
อมตะเพลงดังโดนใจ
สุดยอดลูกทุ่งไทย
ฝากใจไว้ที่อีสาน
รวม 15 ศิลปินดัง
ลูกทุ่งฮิตโดนใจ
รวมดาวลูกทุ่ง
ขวัญใจรั้วของชาติ
ลูกทุ่งรวมดาวเพลงดัง
ต้นตำรับ 4 ลูกทุ่งเสียงทอง 4
ลูกทุ่งยอดฮิต
สุดฮิต มรดกลูกทุ่งไทย 2
ลูกทุ่งรวมพล คนหลายชื่อ
เพลงดังฟังสบาย 12 นักร้อง 12 เพลงอมตะ
หรรษาปาร์ตี้ปีใหม่ไทย
ลูกทุ่ง รวมดารา
ฮิตตัวพ่อ
ลูกทุ่งชูเปอร์ฮิต
ลูกทุ่งฮิตโดนใจ ทหาร หาญ
ลูกคอพันล้าน
ลูกทุ่ง เมดเล่ย์ สามซ่า มันส์ ระเบิด
ลูกทุ่งกรุงไทย
เพื่อชีวิต ฮิตสามช่า
ลูกทุ่งขวัญใจไทยอีสาน
ลูกทุ่ง ทองแท้ ถาม ตอบ
มนต์เพลง สุรพล สมบัติเจริญ ชุด 2
ลูกทุ่งเมดเล่ย์ เบรคไม่อยู่ ชุดพิเศษ 1 มันส์ไม่หยุด
ลูกทุ่งเพลงดัง โดนใจคอเพลง
ลูกทุ่งเพลงดังฟ้งไพเราะ
ขันหมากแต่งงาน
คอนเสิร์ต

คอนเสิร์ต ลูกทุ่งออเคสตร้า กาญจนาภิเษก (24-25 มกราคม 2540)
คอนเสิร์ต ถูกใจคนไทย ร่วมใจใช้สินค้าถูกกฎหมาย (18 สิงหาคม 2545)
คอนเสิร์ต Pattaya Music Festival 2003 (23 มีนาคม 2546)
คอนเสิร์ต รวมพลังศรัทธา สมัชชาศิลปิน (11 กันยายน 2546)
คอนเสิร์ต สวัสดี 10 ปี แกรมมี่ โกลด์ (28 สิงหาคม 2548)
คอนเสิร์ต ลูกทุ่งโฟร์เอส ปี 49 (2549)
คอนเสิร์ต ลูกทุ่งโฟร์เอส ปี 50 (2550)
คอนเสิร์ต ลูกทุ่ง ซูปเปอร์โฟร์เอส ปี 51 (2551)
คอนเสิร์ต เพลงดี ดนตรีดัง จิตรกร บัวเนียม ครั้งที่ 2 (14 มิถุนายน 2552)
คอนเสิร์ต กตัญญูครูเพลง ชาญชัย บัวบังศร (26 มิถุนายน 2554)
คอนเสิร์ต เฮฮานาวี กับ สมศรี ม่วงศรเขียว (2 ตุลาคม 2554)
คอนเสิร์ต รำลึก 20 ปี ราชินีลูกทุ่ง พุ่มพวง ดวงจันทร์ (17 มิถุนายน 2555)
คอนเสิร์ต คีตศิลปินไทย ร่วมร้อยใจ เทิดไท้แม่แห่งแผ่นดิน (29 สิงหาคม 2555)
คอนเสิร์ต โฟร์เอส ไทยแลนด์ ชุด 5 (2555)
คอนเสิร์ต โฟร์เอส รวมพลคนรักพี่เป้า (2556)
คอนเสิร์ต มหกรรมวัฒนธรรม 4 ภาค (25 - 27 สิงหาคม 2558)
คอนเสิร์ต big mountain music festival 7 (19 - 20 ธันวาคม 2558)
คอนเสิร์ต The Producer คอนเสิร์ตหนึ่งจักรวาลและล้านดวงดาว (17 กันยายน 2559)
คอนเสิร์ต รำลึก 26 ปี ราชินีลูกทุ่ง พุ่มพวง ดวงจันทร์ (25 มิถุนายน 2561)
คอนเสิร์ต รำลึก พ่อดม ชวนชื่น (30 ธันวาคม 2561)
คอนเสิร์ต สงกรานต์บ้านนา (21 เมษายน 2562)
คอนเสิร์ต น้อมคารวะศิลปินแห่งชาติ (11 สิงหาคม 2562)
ผลงานเพลงที่กล่าวถึงศิลปินท่านอื่นๆ

เพลง ขันหมากลูกทุ่ง ร้องโดย ไพรวัลย์ ลูกเพชร (เป็นบทเพลงที่กล่าวถึงศิลปินลูกทุ่ง โดยมีเนื้อร้องอยู่ท่อนหนึ่งที่กล่าวถึงชื่อของ ไวพจน์)
เพลง สามช่าจงเจริญ ร้องโดย คาราบาว (เป็นบทเพลงที่กล่าวถึงศิลปินหลายคน โดยมีเนื้อร้องอยู่ท่อนหนึ่งที่กล่าวถึงชื่อของ ไวพจน์ เพชรสุพรรณ)
การเสียชีวิต

ไวพจน์ เพชรสุพรรณได้เข้ารับการรักษาตัว ณ โรงพยาบาลตากสิน แขวงคลองสาน เขตคลองสาน กรุงเทพมหานคร ตั้งแต่วันที่ 14 พฤศจิกายน พ.ศ. 2564 และในวันที่ 12 มกราคม พ.ศ. 2565 ไวพจน์ เพชรสุพรรณได้เสียชีวิตลงอย่างสงบด้วยอาการติดเชื้อในกระแสโลหิต สิริอายุรวม 79 ปี
วันที่ 7 พฤษภาคม พ.ศ. 2565 เวลา 14.30 น. สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพไวพจน์ เพชรสุพรรณ ณ เมรุชั่วคราว วัดวังน้ำเย็นตำบลวังน้ำเย็น อำเภอบางปลาม้า จังหวัดสุพรรณบุรี
เกียรติยศ

ศิลปินแห่งชาติ สาขาศิลปะการแสดง (นักร้องเพลงลูกทุ่ง) พ.ศ. 2540
เข็มพระราชทานจากสมเด็จพระนางเจ้าฯ พระบรมราชินีนาถ เมื่อ พ.ศ. 2514
รางวัลนักร้องดีเด่นจากงานกึ่งศตวรรษเพลงลูกทุ่งไทยทั้ง 2 ครั้ง คือเมื่อ พ.ศ. 2532 จากเพลง สาละวันรำวง และ พ.ศ. 2534 จากเพลง แตงเถาตาย
รางวัลพระพิฆเนศทองคำพระราชทาน
เครื่องราชอิสริยาภรณ์

พ.ศ. 2541 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
แหล่งข้อมูลอื่น

ไวพจน์ เพชรสุพรรณ ผลงานเพลงที่ดิสคอกส์
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ศิลปิน:  มิวสิกเบรนซ์ 
อื่น ๆ:  IdRef
ทะเลสาบกานตายา

| ทะเลสาบกานตายา |
| --- | --- |
ทะเลสาบกานตายาและสะพานข้าม
ทะเลสาบกานตายา
ที่ตั้ง: พะอัน รัฐกะเหรี่ยง ประเทศพม่า
พิกัด: 16°52′48″N 97°38′03″E﻿ / ﻿16.88000°N 97.63417°E﻿ / 16.88000; 97.63417
ชนิด: อ่างเก็บน้ำ
ประเทศในลุ่มน้ำ: พม่า

พื้นที่พื้นน้ำ: 100 เอเคอร์ (40 ha)
ทะเลสาบกานตายา (พม่า: ကန်သာယာရေကန်) เป็นทะเลสาบที่ใหญ่สุดในรัฐกะเหรี่ยง ตั้งอยู่ใจกลางเมืองพะอัน ทะเลสาบแห่งนี้เป็นพื้นที่พักผ่อนยอดนิยมสำหรับนักท่องเที่ยว และเป็นสถานที่มีชื่อเสียงด้านความโรแมนติกในวัฒนธรรมสมัยใหม่ นอกจากนี้ยังมีชื่อเสียงจากสะพานกานตายาที่ทอดข้ามทะเลสาบ ทะเลสาบกานตายากว้างประมาณ 100 เอเคอร์
เพื่อดึงดูดนักท่องเที่ยวทั้งชาวท้องถิ่นและชาวต่างชาติ รัฐบาลรัฐกะเหรี่ยงได้สร้างทางเดินโดยรอบกว้าง 12 ฟุต (3.7 เมตร) สวนสาธารณะซเวกะบีนและสนามเด็กเล่น ในเดือนเมษายน พ.ศ. 2565 รัฐบาลรัฐกะเหรี่ยงใช้เงิน 289 ล้านจัตในการสร้างสะพานคนเดินข้ามทะเลสาบกานตายาอีกแห่ง
สหภาพดนตรี

| --- | --- |

เลขทะเบียน: 0105554071952
ทุนจดทะเบียน: 10,000,000 บาท
อุตสาหกรรม: ดนตรี
รูปแบบ: ค่ายเพลง
ก่อตั้ง: 2 มิถุนายน พ.ศ. 2554; 13 ปีก่อน (2554-06-02)
ผู้ก่อตั้ง: นิติพงษ์ ห่อนาค ชาตรี คงสุวรรณ อัสนี โชติกุล
เลิกกิจการ: 22 ธันวาคม 2558 (2558-12-22)
สาเหตุ: รีแบรนด์บริษัท
ถัดไป: มิวซิกมูฟ
สำนักงานใหญ่: 83 อาคารซีบีเฮาส์ ชั้น 6 ถนนอำนวยสงคราม แขวงถนนนครไชยศรี เขตดุสิต, กรุงเทพมหานคร, ประเทศไทย
บริษัทแม่: บุญรอดบริวเวอรี่
บริษัท สหภาพดนตรี จำกัด (อังกฤษ: Music Union Co.Ltd.) เป็นอดีตบริษัทที่ก่อตั้งขึ้นโดยอดีตผู้บริหารของบริษัท จีเอ็มเอ็ม แกรมมี่ 3 คนคือ โอม - ชาตรี คงสุวรรณ, ดี้ - นิติพงษ์ ห่อนาค และป้อม - อัสนี โชติกุล มีนิดหน่อย - จุตินันท์ ภิรมย์ภักดี และจุ๊บ - วุฒินันต์ ภิรมย์ภักดี เข้าร่วมหุ้น
ประวัติ > จุดกำเนิด

สหภาพดนตรีก่อกำเนิดขึ้นในปี พ.ศ. 2554 หลังจากการลาออกจาก จีเอ็มเอ็ม แกรมมี่ ของดี้ - นิติพงษ์ ห่อนาค ที่ทำงานร่วมกันมานานถึง 27 ปี หลังจากออกจาก จีเอ็มเอ็ม แกรมมี่ เขาได้รวมตัวกับ ป้อม - อัสนี โชติกุล และ โอม - ชาตรี คงสุวรรณ ที่ลาออกจาก จีเอ็มเอ็ม แกรมมี่ มาก่อนหน้านั้นเพื่อเปิดค่ายเพลงสหภาพดนตรี
ประวัติ > ร่วมหุ้นกับสิงห์

หลังจากเปิดตัวได้ไม่นาน สิงห์ คอร์เปอเรชั่น ที่มีนิดหน่อย - จุตินันท์ ภิรมย์ภักดี และจุ๊บ - วุฒินันต์ ภิรมย์ภักดี เป็นผู้บริหารได้เข้าร่วมหุ้นเป็นผู้บริหารสหภาพดนตรี
ประวัติ > เพลงเฉลิมพระเกียรติ

โปรเจกท์แรกของสหภาพดนตรีคือเพลงเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวโรกาส พระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 ที่ได้ชักชวนศิลปินที่ไม่มีสังกัดค่ายมาร่วมร้อง
ประวัติ > เปิดตัวที่ทำการ

ในวันที่ 9 กันยายน พ.ศ. 2554 ทางบริษัทได้ทำบุญเปิดตัวที่ทำการบริษัทที่อาคารซีบีเฮาส์
ประวัติ > ซิงเกิลแรก

ในช่วงปลายปี พ.ศ. 2554 ทางบริษัทได้ปล่อยซิงเกิลแรกอย่างเป็นทางการของบริษัทออกมาร่วมกับ มีเดียมมิวสิค คือเพลง รักเท่านั้นที่จบลง ของจุ๊บ - วุฒินันท์ ภิรมย์ภักดี ที่ได้ ซี - ฉัตรปวีณ์ ตรีชัชวาลวงศ์ พิธีกรชื่อดังและเจ้าของฉายา เจ้าหญิงไอที มาเป็นนางเอกมิวสิกวิดีโอ และมีผลงานต่อมาเรื่อย ๆ รวมทั้งได้ออกโปรเจกต์ชื่อ แจ่มจันทร์โปรเจกต์ ด้วย มีเพลงดังอย่าง อาย ของ สิงโต นำโชค และเพลง ชั่วครั้งชั่วคราว ของ ลูกปัด - ชลนรรจ์ ลิ่มไทย